**«ЕҢБЕГІМЕН ЕЛ ТАНЫҒАН»**тақырыбындағы мектебіміздің түлектерімен кездесу кешінің сценарийі

**Кездесу қонақтары:**

1. Жетісай ауданы Қазбек би ауыл округының әкімі Мутаев Нұрлыбек Сағынбекұлы Аманкелді атындағы №19 жалпы білім беретін мектептің 2004 жылғы түлегі .
2. Жетісай ауданы Әлкен Оспанов ауылдық «Аманкелді амбулаториясының» бас дәрігері - Жұмабекұлы Байтұрсын 2010 жылғы түлегі.
3. ҚазақМыс корпорациясы ЖШС Машинист Подземных Доставочный Машины (Машинист ПДМ ) - Тілеубай Бағдат Бекжігітұлы 2012 жылғы түлегі.
4. Түркістан облысы,Полиция Департаменті Жылдам қимылдайтын арнайы жасақ арнайы мақсаттағы бөлінісі, Полиция капитаны - Тасыбек Жандаулет Кеңесбекұлы 2012 жылғы түлегі.

9-11 сынып оқушылары.

**Кездесу кешінің жоспары  
 Кештің  барысы:  
Жүргізуші:**     Қайырлы күн, құрметті қонақтар, оқушылар, ұстаздар!

Бүгінгі **«Еңбегімен ел таныған»** атты кездесуімізге қош келдіңіздер!

**Кештің мақсаты:**  Мамандық таңдау кезеңінде тұрған оқушыларға бағыт — бағдар беріп, дұрыс жол таңдауына ықпал ету. Еңбек етудің  адам өміріндегі орнын сезіндіру.  Оқушылардың қоғамдағы өзгерістерге назарын аудара отырып,  азаматтық позициясын қалыптастыру.

**Іс-шараны ашу үшін сөз кезегін мектеп директорының м.у.а Г. Шегебаева және директордың оқу ісі жөніндегі орынбасары Л. Тулемисоваға беріледі.**

**Жүргізуші.**Қытайдың əйгілі данасы Конфуцийдің өте ақылды бір шəкірті бар екен. Ол ақылды əрі алғыр болғаны сонша, оған данышпан деген оқымыстылар мен ғұламалардың өзі қайран қалатын болса керек. Бірақ, осынша ақыл мен білімі бола тұра əлі күнге Конфуцийға шəкірт болып жүргеніне басқалар таң қалысып жүреді. «Əрине, Конфуций қытайдың ең дана да данышпан тұлғасы екені рас, деседе шəкірті одан қалыса қоймайды. Ақылы мен амалы бір басына жеткілікті бола тұра жай шəкірт ретінде дəріс алып жүргені несі екен?», – деп баршасы бас қатырады. Күндердің күнінде бір адам Конфуцийге шəкіртінің де өзі секілді ақылды да дана екенін, ол жағынан ұстазынан қалыспайтынын айта келіп, сонша ақылды бола тұрып сізден не үйреніп жүргеніне таң қаламыз дейді. Сонда Конфуций дана: «Ол ақылды болғанымен өте жалқау. Ал жалқаулықтың ақыл мен білімді қор қылатынын түсінбейді. Сондықтан ол осы шындыққа көзі жеткенше менің шəкіртім болып қала береді», – деген екен.

Иə, бұл оқиғадан қоғам мен адам өміріндегі еңбектің рөлі орасан екенін түсінеміз. «Адамды адам еткен – еңбек» деген Маркстың да атақты сөзі бар. Бұл сөздің астарында үлкен шындық жатқаны анық. Адамның тарихтағы талай таң қаларлық жаңалықтары мен өнертабыстарының ар жағында үлкен даналық пен орасан еңбек жатқан болатын. Егер адам баласы еңбек ете білмегенде осындай дамыған қоғамға қол жеткізуі де неғайбыл. Сондықтан еңбектің орнын алмастыра алатын құндылық жоқ. Өзіміз өмір сүріп жатқан мемлекеттің экономикалық, əлеуметтік, саяси дамуы да қарапайым еңбек адамдарының арқасы екені талассыз. Өйткені осы бір қарапайым адамдардың тынымсыз еңбегінің нəтижесінде ел экономикасы мен қазынасына қаншама байлық құйылып жатқанын жақсы білеміз. Ал ол байлықтың халықтың игілігіне жарап жатқаны тағы шындық. Бұл жағынан мемлекет ең алдымен қарапайым еңбек адамдарына қарыздар. Осындай қарапайым да тынымсыз еңбегімен ел жадында сақталып, халықтың құрметіне бөленген  кісілер бүгінгі біздің кездесу кешіміздің қадірлі қонағы болып отыр.

Олай болса бүгінгі Сыр сұхбат кешіміздің құрметті қонағымен танысу үшін назарларыңызды экранға аударсаңыздар.

**Жүргізуші:**   Кез — келген саналы баланы **«Мен өскенде кім боламын?»,**  **«Қандай мамандықты таңдасам екен?»**немесе «Таңдаған мамандығыма қалай қол жеткіземін?» деген ойлар мазалайтыны анық. Мамандықты таңдау үшін адам, ең алдымен өзін, өз бейімділігін тануы қажет. Өз — өзіне **«Мен кіммін?»,** **«Осы өмірдегі менің орным қандай?»,** **«Қалай өмір сүремін?»-** деген сұрақ қойып, соған жауап іздеуі қажет. Мынау көп салалы өмірде мамандықтың түрі көп. Әрине таңдау жасау оңай емес. Ең бастысы – адам еңбекке қабілетті, зейінді болуы қажет және оның мамандығы өзі өскен ортаға маңызды, бағалы үлес қосатындай болуы шарт. Өз ісіне , таңдауы дұрыс, сенімді  адам ғана жетістікке жетеді. Адам еңбегінен қуанышын таба білсе, бойына жаңа күш қосылып, еңбекке деген шабыты арта түседі. Зор ықылас, шабытпен істеген іс – табыс биігіне жеткізетін қанат.

**Жүргізуші:**Кешіміздің негізгі бөліміне де келіп жеттік. Олай болса өздерінің елге жасаған қызметімен, маңдай тер еңбегімен елге танылып жүрген қадірлі қонағымыз туралы толығырақ таныстырып өтсек:

**«Сұрақ –бізден, жауап сізден»  
Жүргізуші:**   Жеке сұхбатқа  кезек бермес бұрын,  құрметті қонақтар, алдымен барлығыңызға ортақ бірнеше сұрақтар 9 сынып оқушылар тарапынан қойылады.  
**Сұрақтар:**

1. Бүгінгі күні елімізді өркендету үшін  қандай маман иелері керек деп ойлайсыздар?
2. Адам өзін белгілі бір мамандыққа қашан, қалай дайындауы керек? Өздеріңіз қай уақыттан бастап дайындалдыңыздар?
3. Сіздіңше мамандықты дұрыс таңдау дегеніміз не? Өмір бойы бір мамандықты алып жүруге қалай қарайсыз?

**Жүргізуші:**Ал олай болса енді құрметті қонақтар сөз Сіздерге берілдеі:

**Жүргізуші:**.

Иә, еңбектің бейнетке толы екені рас. Бірақ сол бейнеттің зейнетінің рахаты мен лəззаты қандай болатынын айтуға тіл жетпейтіні тағы шындық. Қиындықтан мойымай, бейнеттен қажымай, тек болашағынан үміт күтетін, еңбекті ерлік деп бағалайтын ұрпақ тəрбиелеуде  Сіздер секілді бақытын еңбектен тапқан  адамдары үлгі ете білсек қана жұлдызымыз оңынан тумақ. Бұл туралы С.Көбеевтың: «…Еңбек тəрбиесіне баса назар аудару керек. Еңбекке тəрбиелемей тұрып, балаға дұрыс тəрбие бердім, – деп айту екіталай», – деген əдемі сөзі бар.

Құрметті қонақтар! Бүгінгі шәкірт – ертеңгі болашақ. Сондықтан олардың бүгіні мен келешегі бәрімізді де алаңдатары сөзсіз. Жас ұрпаққа саналы тәрбие беріп, болашағына дұрыс бағыт сілтеу – қоғамға, ұстаздар мен ата-аналар қауымына ортақ міндет. Сондықтан бүгінгі кештегі ақыл – кеңес балаларымызға үлкен ой салып, болашақта қалар мамандықтарын қателеспей табуына көп түрткі болды ғой деп ойлаймыз. Келген қонақтарымызға алғысымызды білдіреміз.  Әрқайсыңыздың  жасап жатқан кәсіптеріңіздің өрлей беруіне, табысты болуларыңызға тілектеспіз.  
Көк жүзіне алаулы,  
Міндет емес ай болу.  
Ең бастысы қалаулы,  
Кәсібіңе сай болу!


Оқушылар, түлектер,  
Ең қиын мамандық — адам боп қалу,  мамандық таңдауда адаспай, адамдық биіктен аласармай, жақсы азамат болуларыңызға   тілектеспін.

**Қорытынды сөз:** Мектеп директоры Шегебаева Гүлмира апайға беріледі.

**Ұйымдастырушы:**Кәсіптік бағдар беру педагогы және психологы: Ибишева Макпал. Дүйсебаева Ақерке .

**«Аманкелді атындағы № 19 жалпы білім беретін мектеп» коммуналдық мемлекеттік мекемесі**

***«ЕҢБЕГІМЕН ЕЛ ТАНЫҒАН»***



«Сыр сұхбат» танымдық сырласу кеші

Ә.Оспанов ауылы